CELEX: 32017R1266
Language: hu
Date: 2017-07-11 00:00:00
Title: A Bizottság (EU) 2017/1266 végrehajtási rendelete (2017. július 11.) az egyes árucikkeknek a Kombinált Nómenklatúra szerinti besorolásáról szóló 2494/96/EK rendelet hatályon kívül helyezéséről

14.7.2017   
            
            
               HU
            
            
               Az Európai Unió Hivatalos Lapja
            
            
               L 183/1
            
         A BIZOTTSÁG (EU) 2017/1266 VÉGREHAJTÁSI RENDELETE
   (2017. július 11.)
   az egyes árucikkeknek a Kombinált Nómenklatúra szerinti besorolásáról szóló 2494/96/EK rendelet hatályon kívül helyezéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
   mivel:
   
               (1)
            
            
               A 2658/87/EGK tanácsi rendelet (2) mellékletét képező Kombinált Nómenklatúra (a továbbiakban: KN) egységes alkalmazása érdekében intézkedéseket szükséges elfogadni egyes árucikkek besorolásáról.
            
         
               (2)
            
            
               A 2494/96/EK bizottsági rendeletben (3) a „polietilén-tereftalátból készült, 10 mikrométer vastagságot meg nem haladó, hőfestékkel bevont fólia, amely[et] 62 cm széles tekercsként forgalmaznak”, a Kombinált Nómenklatúra 3215 vámtarifaszáma alá került besorolásra mint „Nyomdafesték, írótinta vagy tus és más tinta, koncentrátumban vagy szilárd alakban is”. A termék 3215 vámtarifaszám alá történő besorolása a Kombinált Nómenklatúra értelmezésének 3.b) általános szabályán alapult, de az indoklás nem tér ki részletesen a 3.b) általános szabály alkalmazásakor fontolóra veendő lehetséges vámtarifaszámokra. Hiányoznak különösen a 9612 vámtarifaszám kizárására vonatkozó indokok; ez alá a vámtarifaszám alá tartozik a bélyegzőpárna mellett az „írógép- vagy hasonló szalag, tintával vagy más anyaggal – lenyomat készítésére – átitatva, orsón vagy kazettában is”.
            
         
               (3)
            
            
               A 2494/96/EK rendelet az úgynevezett „óriás tekercsekre” vonatkozik, amelyek nem használatra kész termékek, hanem meglehetősen hosszú tekercsek, amelyek csak a gyártási folyamat egy további lépése után helyezhetők be írógépbe vagy hasonló gépbe. Ez az információ nem szerepel a 2494/96/EK rendelet mellékletében található termékleírásban, és az információ hiánya a tintával átitatott, használatra kész szalagok helytelen tarifális besorolásához vezethet. Azokat a tintával átitatott szalagokat, amelyek használatra készek, a 9612 vámtarifaszám alá kell besorolni.
            
         
               (4)
            
            
               mivel a 2494/96/EK rendelet tárgyát képező termék már nem érhető el a piacon, a rendeletre a továbbiakban már nincs szükség. A piacon jelenleg elérhető, tintával átitatott szalagok többsége – még az igen széles és hosszú szalagok többsége is – közvetlenül használható írógépbe vagy hasonló gépbe helyezve anélkül, hogy egy további lépésre lenne szükség a gyártási folyamatban. Emellett a 9612 10 10 – 9612 10 80 KN-alszámokra („szalag”) vonatkozó magyarázat kerül majd megfogalmazásra, hogy iránymutatást nyújtson a tintával átitatott szalagok tarifális besorolására vonatkozóan.
            
         
               (5)
            
            
               Következésképpen a tintával átitatott szalagok tarifális besorolása közötti lehetséges eltérések kiküszöbölése és a Kombinált Nómenklatúra Unión belüli egységes alkalmazásának biztosítása érdekében a 2494/96/EK rendeletet hatályon kívül kell helyezni.
            
         
               (6)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A 2494/96/EK rendelet hatályát veszti.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. július 11-én.
      
         
            a Bizottság részéről,
         
         
            az elnök nevében,
         
         Stephen QUEST
         
            főigazgató
         
         
            Adóügyi és Vámuniós Főigazgatóság
         
      
   
   
      (1)  HL L 269., 2013.10.10., 1. o.
   
   
      (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
   
      (3)  A Bizottság 2494/96/EK rendelete (1996. december 23.) egyes árucikkeknek a Kombinált Nómenklatúra szerinti besorolásáról (HL L 338., 1996.12.28., 38. o.).